„Poštovani!

Obilježavajući Dan državnosti, vraćamo naše misli dvadeset sedam godina unatrag, na povijesni 25. lipnja 1991.godine  i  čin donošenja Deklaracije o proglašenju suverene i samostalne Republike Hrvatske. 
Bio je to kraj dugog puta borbe  hrvatskog naroda za svoju samostalnu  i demokratsku državu. 
Ovaj dan slavimo s osobitim ponosom, prisjećajući se svih onih koji su dali svoje živote za našu slobodu. 
[bookmark: _GoBack]Uz posebnu zahvalnost i poštovanje svim braniteljima i njihovim obiteljima, koji su dali posebnu žrtvu u stvaranju samostalne Republike Hrvatske, u ime  Grada Sinja, u ime izvršne vlasti Grada Sinja, gradonačelnice Kristine Križanac i zamjenika gradonačelnice,  Denisa Glavana i Zlatka Ugrina, svim sugrađankama i sugrađanima, svim građanima Republike Hrvatske, upućujemo iskrene čestitke i želimo sretan Dan državnosti.“

